Daisy Ridley er ein umtalaðasta leikkonan í Hollywood um þessar mundir eftir frábæra frammistöðu í lykilhlutverki í Star Wars : The Force Awakens , þar sem hún leikur Rey . Þeir sem ekki hafa þolinmæði til að bíða til 2017 , eftir að sjá hana í næsta kafla af Star Wars sögunni , Kafla VIII , geta hlustað á leikkonuna í hinni sígildu teiknimynd eftir Isao Takahata ; Only Yesterday . Ridley talar þar fyrir aðalpersónuna , en myndin er nú loksins að koma í bíó í Bandaríkjunum , 25 árum eftir að hún sló í gegn í Japan . Myndin gerist snemma á níunda áratug síðustu aldar og segir frá Taeko , einhleypri 27 ára gamalli konu sem hefur búið alla sína hunds - og kattartíð í Tókíó . Hún fer nú í ferðalag til að heimsækja fjölskyldu sína og lítur aftur til baka á fortíð sína til að meta hvort hún hafi verið trú þeirri stúlku sem hún ætlaði sér að verða . Myndin verður frumsýnd í bíóhúsum í Bandaríkjunum í almennum sýningum í febrúar nk . Hlustaðu á Daisy í stiklunni hér fyrir neðan , en Dev Patel úr Slumdog Millionaire , fer með hitt aðalhlutverkið í myndinni :